Rikunarita-ORG/Wikinium huggingface dataset:
# நமீபியா

| நமீபியா குடியரசு Republic of Namibia |
| --- |
|
கொடி

சின்னம்

 |
| **குறிக்கோள்:**"ஒற்றுமை, விடுதலை, நீதி" |
| **நாட்டுப்பண்:நமீபியா, வீரர்களின் நாடு* |
|  |
| தலைநகரம் | விந்தோக் |
| பெரிய நகர் | தலைநகரம் |
| ஆட்சி மொழி(கள்) | ஆங்கிலம்1 |
|  பிராந்திய மொழிகள் | ஆபிரிக்கான், ஜெர்மன் |
| மக்கள் | நமீபியன் |
| அரசாங்கம் | குடியரசு |
|  |
| • அதிபர்  | ஹிஃபிக்கேபூனியே பொஹாம்பா |
| • பிரதமர்  | நஹாஸ் அங்கூலா |
|  |
| விடுதலை தென்னாபிரிக்காவிடம் இருந்து |
|  |
| • நாள்  | மார்ச் 21, 1990 |
|  |
| பரப்பு |
| • மொத்தம் | 825,418 km2 (318,696 sq mi) (34வது) |
| • நீர் (%) | புறக்கணிக்கத்தக்கது |
| மக்கள் தொகை |
| • ஜூலை 2005 மதிப்பீடு | 2,031,0002 (144வது) |
| • 2002 கணக்கெடுப்பு | 1,820,916 |
| • அடர்த்தி | 2.5/km2 (6.5/sq mi) (225வது) |
| மொ.உ.உ. (கொ.ஆ.ச.) | 2005 மதிப்பீடு |
| • மொத்தம் | $15.14 பில்லியன் (123வது) |
| • தலைவிகிதம் | $7,478 (77வது) |
| ஜினி (2003) | 70.7 **Error: Invalid Gini value** · 1வது |
| மமேசு (2007) |  0.650 **Error: Invalid HDI value** · 125வது |
| நாணயம் | நமீபியன் டாலர் (NAD) |
| நேர வலயம் | ஒ.அ.நே+1 (மேஆநே) |
| • கோடை (ப.சே.நே.) | ஒ.அ.நே+2 (WAST) |
| அழைப்புக்குறி | 264 |
| இணையக் குறி | .na |
| 11990 இல் விடுதலை பெறும் வரை ஜெர்மன், ஆபிரிக்கான் ஆகிய மொழிகள் அதிகாரபூர்வ மொழிகளாக இருந்தன. பெரும்பான்மையானோரின் இரண்டாம் மொழி ஆபிரிக்கான். கிட்டத்தட்ட 50 விழுக்காட்டினரின் முதலாம் மொழி ஒஷிவாம்போ. இங்குள்ள ஐரோப்பியர்களில் 32 விழுக்காட்டினர் ஜெர்மன் மொழி பேசுகின்றனர். 7 விழுக்காட்டினரின் மொழி ஆங்கிலம். |

**நமீபியா** (*Namibia*), தெற்கு ஆபிரிக்காவில் அட்லாண்டிக் பெருங்கடல் ஓரமாக உள்ள ஒரு நாடாகும். இதன் எல்லைகளில் வடக்கே அங்கோலா, சாம்பியா, கிழக்கே பொட்ஸ்வானா, தெற்கே தென்னாபிரிக்கா ஆகிய நாடுகள் அமைந்துள்ளன. இந்நாடு தென்னாபிரிக்காவிடம் இருந்து 1990 இல் விடுதலை பெற்றது. இதன் தலைநகரம் விந்தோக் ஆகும். ஐநா, தெற்கு ஆபிரிக்க அபிவிருத்தி ஒன்றியம் (SADC), ஆபிரிக்க ஒன்றியம் (AU), பொதுநலவாய நாடுகள் ஆகியவற்றில் அங்கம் வகிக்கின்றது. இதன் பெயர் நமீப் பாலைவனத்தின் பெயரைத் தழுவியது.

## மேற்கோள்கள்

## வெளி இணைப்புகள்

* நமீபியா குடியரசு - அரச இணையத்தளம்
* த நமீபியன் - செய்திகள்
* நமீபியா சுற்றுலா மையம்
# எண்ணெய்

புட்டியில் அடைக்கப்பட்ட இடலை எண்ணெய்
**எண்ணெய்** (*oil*) என்பது முனைவுத்தன்மையற்ற, சூழல் வெப்பநிலையில் பிசுக்குமை தன்மை கொண்ட நீர்மமாக இருக்கும் ஒரு வேதிப்பொருள் ஆகும். இது நீரில் கரையாததும், கொழுமியங்களில் கரையும் தன்மை கொண்டதுமாகும். இவை உயர் கார்பன், ஐதரசன் அளவைக் கொண்டிருப்பதுடன், இலகுவில் எரியும் தன்மை கொண்டதாகவும், மேற்பரப்புச் செயலியாகத் தொழிற்படுவதாகவும் காணப்படும்.

## எண்ணெய் & Oil சொல் மூலம்

தமிழில் எள், நெய் ஆகிய இரண்டு சொற்களின் கூட்டுச் சொல்லாக (எள் + நெய் = எண்ணெய்) எண்ணெய் வந்தது. எள்ளிலிருந்து எடுக்கப்படும் நெய்யையே முதலில் குறித்தது எனினும், இப்போது எல்லா தாவர நெய்களையும் குறிக்கும் பொது தமிழ் சொல்லாக மாறிவிட்டது.
Oil என்ற சொல் Olive என்ற ஆங்கில சொல்லில் இருந்து வந்தது. இன்று Oil என்ற சொல் தாவர எண்ணெய்கள், விலங்கு எண்ணெய்கள் மற்றும் கனிம எண்ணெய்களை குறிக்கும் பொது ஆங்கில சொல்லாக மாறிவிட்டது.

## எண்ணெய் கிடைக்கும் வழிகள்

தாவரங்களில் கிடைக்கும் எண்ணெய்கள், விலங்குகளில் கிடைக்கும் எண்ணெய்கள், பூமியில் தோண்டி எடுக்கப்படும் எண்ணெய்கள் என வெவ்வேறு வகை எண்ணெய்கள் கிடைக்கின்றன

## சமையலில் எண்ணெய்

தமிழர்களின் அன்றாட வாழ்வில் இடம் பிடித்திருக்கும் மிக முக்கியமான உணவுப்பொருள் எண்ணெய் ஆகும். அந்த எண்ணெய் பல வகைப்படும். அவை எண்ணெய் வித்துகளில் இருந்து பெறப்படுகின்றன.

### எண்ணெய் வித்துகள்

* எள்
* ஆமணக்கு
* வேம்பு
* புன்னை
* இலுப்பை
* தேங்காய்
* நிலக்கடலை
* கடுகு
* பனை
* சூரியகாந்தி
* ஆலிவ்
* சோயா

### நல்லெண்ணெய்

எண்ணெய் என்பது எள்ளிலிருந்து பெறப்படும் நல்லெண்ணெயை மட்டுமே முதலில் குறித்தது. கிறிஸ்துவின் சம காலத்திலும் அதற்கு முன்னரும் நல்லெண்ணெய் தமிழர் சமையலில் பயன்பட்டு வந்துள்ளது.

### விளக்கெண்ணெய்

ஆமணக்கு விதையினைச் செக்கிலிட்டு பெறப்படும் எண்ணெய் விளக்கெண்ணெயாகும். இது தலையில் தேய்த்துக் கொள்ளவும் மருந்துப் பொருளாகவும் பயன்படுகிறது.

### புன்னை எண்ணெய்

புன்னை மரத்தின் விதைகளில் இருந்து புன்னை எண்ணெய் பெறப்படுகிறது. இது விளக்கு எரிக்க பயன்படுகிறது.

### கடலை எண்ணெய்

நிலக்கடலையிலிருந்து தயாரிக்கப்படும் எண்ணெய் கடலை எண்ணெய் என அழைக்கப்படுகிறது.

### தேங்காய் எண்ணெய்

தென்னை மரத்தில் இருந்து பெறப்படும் தேங்காயை வெயிலில் இட்டு காய வைத்து, செக்கிலிட்டு ஆட்டி பெறப்படும் எண்ணெய் தேங்காய் எண்ணெயாகும்.

### சளம்பனை எண்ணெய்

பனையின் ஒரு வகையான சளம்பனையிலிருந்து தயாரிக்கப்படும் எண்ணெய் சளம்பனை எண்ணெய் ஆகும்.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 எண்ணெய்
என்பதில் ஊடகங்கள் உள்ளன.

* Petroleum Online e-Learning resource from IHRDC
# மதீரா

| மதீரா தன்னாட்சி வலயம்*Região Autónoma da Madeira* |
| --- |
|
கொடி

சின்னம்

 |
| **குறிக்கோள்:"Das ilhas, as mais belas e livres"*  (போர்த்துக்கீச மொழி) "அனைத்து தீவுகளிலும் மிக அழகானதும் தளையற்றதும்" |
| **நாட்டுப்பண்:(A Portuguesa)*  (நாட்டுப்பண்) *(Hino da Região Autónoma da Madeira)*  (உள்ளூர் பண்) |
|  |
| தலைநகரம் | ஃபன்ச்சல் |
| பெரிய நகர் | தலைநகரம் |
| ஆட்சி மொழி(கள்) | போர்த்துக்கீச மொழி |
| இனக் குழுகள்  | போர்த்துக்கீசியர் |
| அரசாங்கம் | தன்னாட்சி வலயம் |
|  |
| • தலைவர்  | அல்பெர்ட்டோ யோவ் யார்திம் |
|  |
| அமைப்பு |
|  |
| • குடியேற்றம்  | 1420 |
| • தன்னாட்சி  | 1 சூலை 1976 |
|  |
| பரப்பு |
| • மொத்தம் | 828 km2 (320 sq mi) (n/a) |
| மக்கள் தொகை |
| • 2006 மதிப்பீடு | 245,806 |
| • அடர்த்தி | 295/km2 (764.0/sq mi) (n/a) |
| நாணயம் | யூரோ (€) (EUR) |
| நேர வலயம் | WET |
| • கோடை (ப.சே.நே.) | ஒ.அ.நே+1 (EST) |
| அழைப்புக்குறி | +351 +351 291 |
| இணையக் குறி | (.pt) |

**மதீரா**(Madeira (ஒலிப்பு: /məˈdɪərə/) ﻿ / ﻿ மற்றும் ﻿ / ﻿ இடையே அட்லாண்டிக் பெருங்கடலில் அமைந்துள்ள போர்த்துக்கீசிய தீவுக்கூட்டமாகும். இது போர்த்துக்கல் தன்னாட்சி வலயங்களில் ஒன்றாகும்.இத்தீவுக்கூட்டத்தில் மதீரா தீவும் போர்ட்டோ சான்டோ தீவும் மட்டுமே மக்கள் வாழும் தீவுகளாகும்.இத்தீவுகள் எரிமலை வெடிப்புகளால் உண்டானவையாதலால் எந்த கண்டத்தையும் சேர்ந்ததில்லை.ஆனால் கடந்த 600 ஆண்டுகளாக இனத்தால்,பண்பாட்டால்,பொருளியலால்,அரசியலால் ஐரோப்பாவுடன் தொடர்புள்ளது. ஆப்பிரிக்காவின் அண்மையில் இருப்பதால் மொரோக்கோ இதன் மீது உரிமை கோரியுள்ளது. தற்போது மதீரா போர்த்துக்கல் ஆளுமையில் ஐரோப்பிய ஒன்றியப் பகுதியாக விளங்குகிறது.

இத்தீவுக்கூட்டம் போர்த்துகீச மாலுமிகளால் 1418-1420 காலகட்டத்தில் கண்டறியப்பட்டன. ஆண்டு முழுவதும் இயங்கும் மகிழ்வுத்தலமாக விளங்கும் மதீரா அதன் மதீரா திராட்சைமது,பூக்கள், உடைப்பின்னல் கலைஞர்கள் மற்றும் புத்தாண்டு கோலாகலங்களுக்கு புகழ் பெற்றது. புத்தாண்டு முதல்நாள் நிகழும் வாணவேடிக்கைகள் உலகிலேயே மிகப் பெரியது என கின்னஸ் உலக சாதனைகள் படைத்துள்ளது.. இதன் துறைமுகம் – ஃபன்ச்சல் – ஐரோப்பா மற்றும் கரிபியன் தீவுகளுக்கிடையேயான கப்பல் போக்குவரத்திற்கும் பயணிகள் போக்குவரத்திற்கும் முக்கிய வழிநிறுத்தமாகும்.

## மேற்கோள்கள்
# த டெர்மினேட்டர்

| *த டெர்மினேட்டர்* |
| --- |
|  |
| இயக்கம் | ஜேம்ஸ் கேமரூன் |
| தயாரிப்பு | ஜான் டாலி டெரெக் கிப்சன் கால் ஆன் ஹேர்ட் |
| கதை | ஜேம்ஸ் கேமரூன் கால் ஆன் ஹேர்ட் ஹார்லன் எலிசன் |
| இசை | பிராட் பியெடெல் |
| நடிப்பு | அர்னோல்ட் ஸ்வார்செனேக்கர் மைக்கேல் பியென் லிண்டா ஹாமில்டன் |
| படத்தொகுப்பு | மார்க் கோல்ட்பிலாட் |
| விநியோகம் | Orion Pictures (1984-1997) Metro-Goldwyn-Mayer (1998-இன்றுவரை) |
| வெளியீடு | அக்டோபர் 26, 1984 |
| ஓட்டம் | 108 நிமிடங்கள். |
| மொழி | ஆங்கிலம் |
| ஆக்கச்செலவு | $6,400,000 மில்லியன் அமெரிக்க டாலர்கள் |
| பின்னர் | *டெர்மினேட்டர் 2:த ஜட்ச்மண்ட் டே* |

**த டெர்மினேட்டர்**(The Terminator)1984 ஆம் ஆண்டு வெளிவந்த ஆங்கிலத் திரைப்படமாகும்.ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் அர்னோல்ட் ஸ்வார்செனேக்கர்,மைக்கேல் பியென் மற்றும் பலர் நடித்திருந்தனர்.

திரைப்படத்தின் படி ஆர்னோல் ஸ்வாஸ்நேகர் 2029 ல் இருந்து அனுப்ப பட்ட ஒரு இயந்திர மனிதன். இவரின் நோக்கம் சாரா கோணரை கொலை செய்வது. இதே நேரம் சாரா கோணரைக் காப்பாற்ற மனிதர்கள் கைல் ரீஸ் எனும் மனிதனை அனுப்புகின்றார்கள்.

## கதைச் சுருக்கம்

2029 ல் உலகை இயந்திரங்கள் ஆழுகின்றன. இந்த எதிர்காலத்தில் இருந்து 1984, மே 12 க்கு ஒரு இயந்திரத்தை இயந்திரங்கள் அனுப்புகின்றன. இதற்கான காரணம் 2029ல் இயந்திரத்திற்கு எதிராகப் போராடும் மனித குலத்தின் தலைவரான ஜோன் கானரின் தாயாரான சாரா கோணரை அழிப்பதன் மூலம் இவரின் பிறப்பைத் தடுப்பதற்காகவாகும்.

இதே நேரம் மனிதர்களும் கைல் ரீஸ் என்பவரை சாராவைக் காப்பாற்ற அனுப்புகின்றனர். இயந்திர மனிதனிடம் இருந்து சாராவைக் காப்பாற்றுவதுடன், தன் இன்னுயிரையும் மனித குலத்தின் விடிவுக்காகத் துறக்கின்றார்.

இக்காலப் பகுதியில் இவருக்கும், சாரா கோணருக்கும் உறவு விருத்தியடைவதன் மூலம், இவரே எதிர்காலத்தில் பிறக்கப்போகும் மனிதர்களின் தலைவரான ஜோன் கானரின் தந்தையும் ஆகின்றார்.
# வில்மோஸ் சிக்மண்ட்

| வில்மோஸ் சிக்மண்ட் |
| --- |
| வில்மோஸ் சிக்மண்ட் |
| பிறப்பு | (1930-06-16)சூன் 16, 1930 அங்கேரி |
| இறப்பு | சனவரி 1, 2016(2016-01-01) (அகவை 85) கலிபோர்னியா, ஐக்கிய அமெரிக்கா |
| பணி | ஒளிப்பதிவாளர் |
| செயற்பாட்டுக் காலம் | 1955 முதல் |

**வில்மோஸ் சிக்மண்ட்** (*Vilmos Zsigmond*, சூன் 16, 1930 - சனவரி 1, 2016) அங்கேரிய- அமெரிக்க ஒளிப்பதிவாளர் ஆவார். 2003 ஆம் ஆண்டில் எடுக்கப்பட்ட கருத்துக் கணிப்பின் படி இவர் இதுவரையிலான ஒளிப்பதிவாளர்களில் மிகவும் செல்வாக்கான(most influential) 10 பேரில் ஒருவர் என தெரிவு செய்யப்பட்டார். இவர் ஹங்கேரியில் பிறந்தவர். *அகெதமி ஆஃப் டிராமா அண்ட் சினிமா* கல்லூரியில் திரைப்படம் பற்றி பயின்றார். ஒளிப்பதிவில் முதுகலைப்(MA) பட்டம் பெற்றார். பின்னர்
லாஸ் ஏஞ்சலஸ்க்கு குடி பெயர்ந்தார். அங்கு புகைப்பட நிபுணராகப் பணியாற்றினார். 1960 களில் நிரைய குறைந்த முதலீட்டுத் திரைப்படங்களிலும், கல்வி ஆவணப்படங்களைலும் பணிபுரிந்து திரைப்படத் துறைக்குள் நுழைந்தார். *தி சேடிஸ்ட்* எனது இவர் முதலில் பணியாற்றிய திரைப்படம் ஆகும்.*குலோஸ்டு என்கவுண்டர்ஸ் ஆஃப் தி தேர்ட் கைண்ட்* எனும் திரைப்படத்திற்காக 1977 ஆம் ஆண்டு ஆஸ்கர் விருது பெற்றார். 2012 ஆம் ஆண்டு *யூரி நெய்மேன்* என்பவருடன் இணைந்து *லாஸ் ஏஜ்சல்ஸ்* நகரில் *குளோபல் சினிமேட்டோகிராஃபி இன்ஸ்டிட்டியூட்* எனும் ஒளிப்பதிவு பயிலரங்கத்தை நிறுவினார்.

## மேற்கோள்கள்
# மேத்திவ் மெக்கானாகே

| மேத்திவ் மெக்கானாகே |
| --- |
| மெக்கானாகே பேர்லினில், 2014 |
| பிறப்பு | மேத்திவ் டேவிட் மெக்கானாகே நவம்பர் 4, 1969  ( 1969 -11-04) உவால்தே, டெக்சாஸ், ஐக்கிய அமெரிக்கா |
| படித்த கல்வி நிறுவனங்கள் | டெக்சாஸ் பல்கலைக்கழகம் (ஆஸ்டின்) |
| பணி | நடிகர் |
| செயற்பாட்டுக் காலம் | 1991–அறிமுகம் |
| வாழ்க்கைத் துணை | கமிலா அல்வேஸ் (2012) |
| பிள்ளைகள் | 3 |

**மேத்திவ் டேவிட் மெக்கானாகே** (பிறப்பு: நவம்பர் 4, 1969) ஒரு அமெரிக்க நாட்டு நடிகர். இவர் 1993ம் ஆண்டு Dazed and Confused என்ற நகைச்சுவை திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து A Time to Kill, Amistad, Contact, U-571 உள்ளிட்ட பல வெற்றி திரைப்படங்களில் நடித்ததன் மூலம் எல்லோருக்கும் பரிசியமான நடிகர் ஆனார். ஏப்ரல் 2014 ஆம் ஆண்டில், டைம் இதழின் உலகின் மிக செல்வாக்கு மிகுந்த மக்களில் 100 பெயரில் ஒருவர் ஆவார்.

## வெளி இணைப்புகள்

விக்கிமீடியா பொதுவகத்தில்,
 மேத்திவ் மெக்கானாகே
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் மேத்திவ் மெக்கானாகே
* மேத்திவ் மெக்கானாகே at People.com
* "Walkaway Joe" video பரணிடப்பட்டது 2012-01-26 at the வந்தவழி இயந்திரம் Trisha Yearwood, CMT
* Matthew McConaughey's Guest DJ Set on KCRW KCRW Guest DJ Set பரணிடப்பட்டது 2009-01-12 at the வந்தவழி இயந்திரம்
* 2008 interview with Bullz-Eye.com
* Matthew McConaughey Jump Roping Challenge
# மிக்கி மவுஸ்

| மிக்கி மவுஸ் Mickey Mouse
Mickey Mouse |
| --- |
| முதல் தோற்றம் | *நீராவிப்படகு வில்லி* 1928, நவம்பர் 18 |
| உருவாக்கியவர் |
வால்ட் டிஸ்னி யூ. பி. ஐவர்க்சு (*Ub Iwerks*) |
| Developed by |
பிலாய்ட் கோட்டப்ரெட்சன் (*Floyd Gottfredson*) லெஸ் கிளார்க் (*Les Clark*) பிரெட் மூர் (அசைவூட்டம்) (*Fred Moore animator)*) |
| தகவல் |
| பிற பெயர் | * பாப் சரட்சித் (*Bob Cratchit*)
* கிங் மிக்கி (*King Mickey*)
* மிக்கி *(Mickey*) ( *மிக்கி விசர்ட்ஸ் (Wizards of Mickey]]*)
 |
| வகை | சுண்டெலி |
| பால் | ஆண் |
| தொழில் | துப்பறியும் (*எம். எம் மிக்கி மவுஸ் மிஸ்டரி மேகசின்*) |
| குடும்பம் | மிக்கி மவுஸ் குடும்பத்தினர் (*Mickey Mouse family*) |
| குறிப்பிடத்தக்க பிறர் | மின்னி மவுஸ் (*Minnie Mouse*) |
| Pet dog |
புளுட்டோ (டிஸ்னி) (*Pluto (Disney*) |

**மிக்கி மவுஸ்** (*Mickey Mouse*) என்பது, ஒரு வேடிக்கையான விலங்கின் கேலிச் சித்திர (*cartoon*) கதாப்பாத்திரமாகும். கருத்துச் சித்திரமாகவும் விளங்கும் இது, அமெரிக்காவின் மகிழ்கலை வணிக நிறுவனமான வால்ட் டிஸ்னி கம்பனி எனும் நிறுவனத்தின் அதிகாரப்பூர்வ சின்னமாகும். உலகப்புகழ் பெற்ற இந்த மிக்கி மவுஸ், 1928 ஆம் ஆண்டு, நவம்பர் 18 இல், இயங்குபட தொழிற்கூடமாக உள்ள வால்ட் டிஸ்னி கம்பனியின் மகிழ்கலைத் தேவையின் பொருட்டு வால்ட் டிஸ்னி, மற்றும் யூபி ஐவர்க்சு (*Ub Iwerks*) என்பவர்களால், உருவாக்கப்பட்டவையாகும்.

## சான்றுகள்
# மத்திய ஐரோப்பிய நேரம்

**ஐரோப்பாவின் நேர வலயங்கள்**:

|  |  |
| --- | --- |
| வெளிர் நீலம் |  மேற்கு ஐரோப்பிய நேரம் (ஒ.ச.நே ± 00:00) |
| நீலம் |  மேற்கு ஐரோப்பிய நேரம் (ஒ.ச.நே ± 00:00)
மேற்கு ஐரோப்பிய கோடைகால நேரம் (ஒ.ச.நே + 01:00) |
| இளஞ்சிவப்பு |  மத்திய ஐரோப்பிய நேரம் (ஒ.ச.நே + 01:00)  |
| சிவப்பு |  மத்திய ஐரோப்பிய நேரம் (ஒ.ச.நே + 01:00)
மத்திய ஐரோப்பிய கோடைகால நேரம் (ஒ.ச.நே + 02:00) |
| மஞ்சள் |  கலினின்கிராட் நேரம் (ஒ.ச.நே + 02:00) |
| செம்மஞ்சள் |  கிழக்கு ஐரோப்பிய நேரம் (ஒ.ச.நே + 02:00)
கிழக்கு ஐரோப்பிய கோடைகால நேரம் (ஒ.ச.நே + 03:00) |
| இளம் பச்சை |  மின்ஸ்க் நேரம், மாஸ்கோ நேரம் (ஒ.ச.நே + 03:00) |

வெளிர் நிறங்கள், கோடைகால நேரத்தைப் பயன்படுத்தாத நாடுகளான அல்சீரியா, பெலருஸ், ஐசுலாந்து, மொரோக்கோ, உருசியா, துனீசியா மற்றும் துருக்கிவைக் குறிக்கின்றது.

**மத்திய ஐரோப்பிய நேரம்** (**ம.ஐ.நே**) (ஆங்கிலம்: *Central European Time CET*) ஐரோப்பாவில் பெரும்பாலும் பயன்படுத்தப்படுகிறது. பெரும்பாலான ஐரோப்பிய ஒன்றிய உறுப்பு நாடுகள் கோடைகாலத்தில் மத்திய ஐரோப்பிய கோடைகால நேரத்தைப் பயன்படுத்த ஏற்றுக்கொண்டுள்ளன.
# 14-ஆம் நூற்றாண்டு

|  |  |
| --- | --- |
| **ஆயிரமாண்டுகள்:** | 2-ஆம் ஆயிரமாண்டு |
| **நூற்றாண்டுகள்:** | 13-ஆம் நூற்றாண்டு - **14-ஆம் நூற்றாண்டு** - 15-ஆம் நூற்றாண்டு |
| **பத்தாண்டுகள்:** | 1300கள் 1310கள் 1320கள் 1330கள் 1340கள் 1350கள் 1360கள் 1370கள் 1380கள் 1390கள் |

வாஷிங்டன் டீசியில் ஸ்மித்சோனியன் கல்லூரியில் வைக்கப்பட்டுள்ள 14ம் நூற்றாண்டு தென்னிந்தியச் சிற்பம்
**கிபி 14ம் நூற்றாண்டு** 1301 இல் ஆரம்பித்து 1400 இல் முடிவடைந்த ஒரு நூற்றாண்டு காலப் பகுதியைக் குறிக்கும்.

## முக்கிய நிகழ்வுகள்

* ஓட்டோமான் பேராரசின் ஆரம்பம்.
* ஐரோப்பாவில் பெரும் வறட்சி காரணமாக 1315-1317 காலப்பகுதியில் மில்லியன் கணக்கில் மக்கள் கொல்லப்பட்டனர்.
* கொசோவோவில் 1389 இல் செர்பியர்களுக்கும் ஓட்டோமான் துருக்கியருக்கும் இடையில் பெரும் சமர் இடம்பெற்றது.
* தென்னிந்தியாவில் விஜயநகரப் பேரரசு முதலாம் ஹரிஹரர் தலைமையில் 1336 இல் உருவாக்கப்பட்டது.
* சீனாவில் மங்கோலிய யுவான் ஆட்சி முடிவுக்கு வந்து மிங் ஆட்சி ஆரம்பமாயிற்று (1368).
* மலே குடாவில் இஸ்லாம் பரவியது.
* ஸ்கொட்லாந்து விடுதலைப் போரில் ஸ்கொட்லாந்து வெற்றி பெற்றது.
* மத்தியதரைக் கடல் பகுதிக்கு வந்த முதலாவது சீனர் வாங் டயூவான் (1334-1339).

## கண்டுபிடிப்புகளும் புதிய அமைப்புகளும்

## தமிழறிஞர்கள், புலவர்கள்

* பரிமேலழகர் - திருக்குறள் உரையாசிரியர்
* இரட்டைப்புலவர்கள்: இளஞ்சூரியர் - முதுசூரியர்
* சிவாலய முனிவர் 1375-1400, அகத்தியர் தேவாரத் திரட்டு

## யாழ்ப்பாணத்தை ஆண்ட மன்னர்கள்

* வரோதய சிங்கையாரியன்: 1302
* மார்த்தாண்ட சிங்கையாரியன்: 1325
* குணபூஷண சிங்கையாரியன்: 1348
* வீரோதய சிங்கையாரியன்: 1344-1371
* சயவீர சிங்கையாரியன்: 1380-1394

## மேற்கோள்கள்
# சோமாலி மொழி

| சோமாலி மொழி |
| --- |
| af Soomaali |
| நாடு(கள்) | சோமாலியா, சிபூட்டி, எதியோப்பியா, யெமென், கென்யா, மற்றும் மத்திய கிழக்கு, ஐரோப்பா, வட அமெரிக்காவில் வாழும் வெளியேறின சோமாலியர்கள். |
| தாய் மொழியாகப் பேசுபவர்கள் | 12-20 மில்லியன் (தாய்மொழியாக), 500,000 (இரண்டாம் மொழியாக).  (*date missing*) |
| மொழிக் குடும்பம் | ஆபிரிக்க-ஆசிய* குஷிட்டிக்
	+ கிழக்கு குஷிட்டிக்
		- சோமாலி
			* **சோமாலி மொழி**
 |
| அலுவலக நிலை |
| அரச அலுவல் மொழி | சோமாலியா |
| மொழிக் குறியீடுகள் |
| ISO 639-1 | so |
| ISO 639-2 | som |
| ISO 639-3 | som |
|  |

**சோமாலி மொழி** (af Soomaali) சொமாலியாவின் ஆட்சி மொழியாகும். ஆப்பிரிக்க-ஆசிய மொழிக்குடும்பத்தில் குஷிட்டிக் குறுங்குடும்பத்தில் சேர்ந்த இம்மொழியை 10-20 மில்லியன் மக்கள் தாய்மொழியாக பேசுகின்றனர். கிழக்கு எதியோப்பியா, சிபூட்டி, யெமென், கென்யா ஆகிய நாடுகளில் வசிக்கும் சோமாலியர்களும் இம்மொழியை பேசுகின்றனர்.
# அங்கேரியப் புரட்சி, 1956

| ஹங்கேரியப் புரட்சி, 1956 Hungarian Revolution of 1956
 |
| --- |
| பனிப்போர் பகுதி
 |
|  ஜங்கேரிய கொடியுடன் சோவியத் கவச வாகனம்
 |
|

|  |  |
| --- | --- |
| நாள் | 23 அக்டோபர் – 10 நவம்பர் 1956
 |
| இடம் | ஹங்கேரி |
|  | புரட்சி அடக்கப்பட்டது
 |

 |
| பிரிவினர் |
|  சோவியத் ஒன்றியம்  ஹங்கேரி
 |  உள்ளூர் ஹங்கேரிய துணை இராணுவத்தினர்
 |
| தளபதிகள், தலைவர்கள் |
|  இவான் கோனெவ்
 | பல்வேறு துணை இராணுவத் தலைவர்கள்
 |
| பலம் |
| 150,000 படையினர், 6,000 தாங்கிகள்
 | எண்ணிக்கை இல்லை
 |
| இழப்புகள் |
| (சோவியத் இழப்புகள் மட்டும்) 722 இறப்பு 1,251 காயம்
 | 2,500 இறப்பு(அண்.) 13,000 காயம் (அண்.) |

**ஹங்கேரியப் புரட்சி, 1956** (*Hungarian Revolution of 1956*) என்பது அன்றைய ஹங்கேரியின் ஸ்டாலின் சார்பு கம்யூனிச அரசுக்கு எதிராக நாடு முழுவதும் கிளர்ந்த எழுச்சியைக் குறிக்கும். இது 1956 ஆம் ஆண்டு அக்டோபர் 23 இல் ஆரம்பித்து நவம்பர் 10 ஆம் நாள் முடிவுக்கு வந்தது.

ஹங்கேரியர்களின் எழுச்சி ஆரம்பத்தில் ஆயிரக்கணக்கான மாணவர்களின் எழுச்சி ஊர்வலமாக தலைநகர் புடாபெஸ்ட்டின் மையப் பகுதியில் இருந்து நாடாளுமன்றம் நோக்கி ஆரம்பமானது. தமது கோரிக்கைகளைத் தரவென ஹங்கேரிய வானொலிக் கட்டிடத்தினுள் புகுந்த மாணவர் தலைவர்கள் கைது செய்யப்பட்டனர். அவர்களை விடுவிக்கக் கோரி மாணவர்கள் பெரும் ஆர்ப்பாட்டத்தில் ஈடுபட்டதை அடுத்து அவர்களை நோக்கி காவல் துறையினர் துப்பாக்கிகளால் சுட ஆரம்பித்தனர். இதனை அடுத்து தலைநகரில் கலவரம் மூண்டது.

புரட்சி நாடெங்கும் பரவியதை அடுத்து, ஆயிரக்கணக்கானோர் இராணுவக் குழுக்களாக ஒன்றிணைந்து காவற்துறையினருடனும் சோவியத் படைகளுடனும் போரிட்டனர். சோவியத் சார்பு கம்யூனிஸ்டுகள் மற்றும் காவற்துறையினர் பலர் சுட்டுக் கொல்லப்பட்டனர். சிறைக்கைதிகள் பலர் விடுவிக்கப்பட்டனர். அரசு கவிழ்ந்தது. கம்யூனிஸ்ட் கட்சியின் பிடியில் இருந்த பல உள்ளூராட்சி அமைப்புகளைப் புரட்சியாளர்கள் கைப்பற்றி அரசியல் மாற்றத்தைக் கோரினர். புதிய அரசு வார்சா உடன்படிக்கையில் இருந்து விலாகுவதாக அறிவித்து சுதந்திரமான தேர்தல்களை நடத்தவிருப்பதாக அறிவித்தது. அக்டோபர் இறுதியில் போர் ஓரளவு ஓய்ந்து நாடு அமைதியானது.

சோவியத் படைகளைத் திரும்ப அழைப்பதற்கு பேச்சுவார்த்தைகளை ஆரம்பிக்கவிருப்பதாக சோவியத் அரசு அறிவித்தது. ஆனாலும் கடைசி நேரத்தில் அது கைவிடப்பட்டு புரட்சியை அடக்குவதற்கு அது முடிவெடுத்தது. இதன்படி, நவம்பர் 4 ஆம் நாள் சோவியத்தின் பெரும் எண்ணிக்கையிலான படையினர் புடாபெஸ் நகரையும் நாட்டின் ஏனைய நகரங்களையும் முற்றுகையிட்டனர். போர் மீண்டும் வெடித்தது. ஹங்கேரியர்களின் எதிர்ப்பு நவம்பர் 10 ஆம் நாள் வரை நீடித்தது. இச்சண்டைகளின் போது 2,500 இற்கும் அதிகமான ஹங்கேரியர்களும், 700 சோவியத் படையினரும் கொல்லப்பட்டனர். 200,000 ஹங்கேரியர்கள் அகதிகளாக வெளியேறினர். பெருந்தொகையானோர் அடுத்தடுத்த மாதங்களில் கைது செய்யப்பட்டனர். 1957 ஜனவரிக்குள் புதிய சோவியத்-சார்பு அரசு அனைத்து பொது ம்க்கள் எதிர்ப்புகளையும் அடக்கியது.

இப்புரட்சி பற்றிய மக்களின் கருத்துக்கள் அடுத்த 30 ஆண்டு காலத்துக்கு தடை விதிக்கப்பட்டன. பனிப்போரின் முடிவில் 1989 ஆம் ஆண்டில் அக்டோபர் 23 ஆம் நாள் தேசிய விடுமுறை நாளாக அறிவிக்கப்பட்டது.

## மேற்கோள்கள்

## வெளி இணைப்புகள்

* 1956 Hungarian Revolution Collection பரணிடப்பட்டது 2008-11-05 at the வந்தவழி இயந்திரம்
* 1956 newspaper front pages
# 1648

|  |  |
| --- | --- |
| ஆயிரமாண்டு: | 2-ஆம் ஆயிரமாண்டு |
| நூற்றாண்டுகள்: | * 16-ஆம் நூற்றாண்டு
* **17-ஆம் நூற்றாண்டு 18-ஆம் நூற்றாண்டு
 |
| பத்தாண்டுகள்: | * 1620கள்
* 1630கள்
* **1640கள் 1650கள்
* 1660கள்
 |
| ஆண்டுகள்: | * 1645
* 1646
* 1647
* **1648 1649
* 1650
* 1651
 |

**1648** (**MDCXLVIII**) கிரெகொரியின் நாட்காட்டியில் ஒரு புதன்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான நெட்டாண்டு ஆகும்.

## நிகழ்வுகள்

* சனவரி - உக்ரைனில் கிமெல்னிஸ்கி கிளர்ச்சி ஆரம்பாகியது. இக்கிளர்ச்சி 1654 வரை நீடித்தது. இதன் போது 20,000 யூதர்கள் படுகொலை செய்யப்பட்டனர்.
* சனவரி 30 - நெதர்லாந்தும், எசுப்பானியாவும் எண்பதாண்டுப் போரை முடிவுக்குக் கொண்டு வர உடன்பாட்டை எட்டின. எசுப்பானியப் பேரரசு டச்சுக் குடியரசை அங்கீகரித்தது.
* மார்ச் 31 - உதுமானிய ஆர்மீனியாவில் வான் நகரில் பெரும் நிலநடுக்கம் ஏற்பட்டது.
* அக்டோபர் 24 - வெஸ்ட்ஃபாலியா அமைதி ஒப்பந்தம் கையெழுத்தானது. முப்பதாண்டுப் போர் முடிவுக்கு வந்தது.
* நவம்பர் 11 - பிரான்சும் நெதர்லாந்தும் கரிபியன் செயின்ட் மார்ட்டின் தீவை தமக்கிடையே பிரித்தெடுக்க முடிவு செய்தன.
* இந்தியாவில் பழைய தில்லி நகரில் செங்கோட்டை கட்டி முடிக்கப்பட்டது.
* நண்பர்களின் சமய சமூகம் அமைக்கப்பட்டது.
* கனகாபிடேக மாலை என்னும் தமிழின் முதலாவது இசுலாமியக் காப்பியம் கனக கவிராயர் என அறியப்படும் செய்கு நெயினார் என்பவரால் எழுதப்பட்டது.

## பிறப்புகள்

## இறப்புகள்

## மேற்கோள்கள்